CELEX: 62011TN0149
Language: el
Date: 2011-03-11 00:00:00
Title: Υπόθεση T-149/11: Προσφυγή της 11ης Μαρτίου 2011 — GS κατά Κοινοβουλίου και Συμβουλίου

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/31
            
         Προσφυγή της 11ης Μαρτίου 2011 — GS κατά Κοινοβουλίου και Συμβουλίου
   (Υπόθεση T-149/11)
   2011/C 145/52
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: GS Gesellschaft für Umwelt- und Energie-Serviceleistungen mbH (Eigeltingen, Γερμανία) (εκπρόσωπος: J. Schmidt, Rechtsanwalt)
   
      Καθών: Ευρωπαϊκό Κοινοβούλιο και Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 8, παράγραφος 2, δεύτερο εδάφιο, του κανονισμού (ΕΚ) 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία·
            
         
               —
            
            
               να καταδικάσει τα καθών στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τους εξής λόγους:
   
               1)
            
            
               Ο πρώτος λόγος αφορά την παράβαση των άρθρων 15 και 16 του Χάρτη των Θεμελιωδών Δικαιωμάτων της Ευρωπαϊκής Ένωσης συνεπεία της εφαρμογής της προσβαλλομένης διατάξεως
               
                           —
                        
                        
                           Στο πλαίσιο αυτό, η προσφεύγουσα υποστηρίζει ότι το άρθρο 8, παράγραφος 2, δεύτερο εδάφιο, του κανονισμού (ΕΚ) 1210/2010 (1) θίγει την ελευθερία της να ασκεί επάγγελμα και την επιχειρηματική της ελευθερία, καθόσον μετά την έναρξη ισχύος της προσβαλλομένης διατάξεως υπέστη απώλειες στον κύκλο εργασιών της.
                        
                     
         
               2)
            
            
               Ο δεύτερος λόγος αφορά την παράβαση του άρθρου 17 του Χάρτη των Θεμελιωδών Δικαιωμάτων της Ευρωπαϊκής Ένωσης συνεπεία της εφαρμογής της προσβαλλομένης διατάξεως
               
                           —
                        
                        
                           Η προσφεύγουσα υποστηρίζει ότι το άρθρο 8, παράγραφος 2, δεύτερο εδάφιο, του κανονισμού (ΕΚ) 1210/2010 θίγει το δικαίωμα ιδιοκτησίας της, καθόσον η διάταξη αυτή περιορίζει το δικαίωμά της να αναπτύσσει και να ασκεί επιχειρηματική δραστηριότητα.
                        
                     
                           —
                        
                        
                           Περαιτέρω, η προσβαλλόμενη διάταξη συνεπάγεται την προσβολή της κυριότητας της προσφεύγουσας καθόσον τα ευρισκόμενα στην κυριότητά της κέρματα ευρώ αφαιρούνται από την κατοχή της χωρίς αποζημίωση.
                        
                     
         
               3)
            
            
               Ο τρίτος λόγος αφορά το γεγονός ότι η προσβαλλόμενη διάταξη δεν είναι πρόσφορη για την επίτευξη του επιδιωκόμενου με τους σχετικούς κανόνες σκοπού και είναι αντίθετη προς την αρχή της αναλογικότητας
               
                           —
                        
                        
                           Στο πλαίσιο αυτό, η προσφεύγουσα εκθέτει ότι είναι δυνατό να επιβληθούν περιορισμοί στην ελευθερία ασκήσεως επαγγέλματος, στην επιχειρηματική ελευθερία και στο δικαίωμα ιδιοκτησίας, εφόσον οι περιορισμοί αυτοί ανταποκρίνονται όντως σε σκοπούς με τους οποίους εξυπηρετείται το γενικό συμφέρον και δεν έχουν δυσανάλογο χαρακτήρα σε σχέση με τον επιδιωκόμενο σκοπό. Η προσφεύγουσα έχει την άποψη ότι η προσβαλλόμενη διάταξη δεν είναι δικαιολογημένη ούτε πρόσφορη για την επίτευξη του επιδιωκόμενου με τους σχετικούς κανόνες σκοπού, οπότε δημιουργεί εμπόδια. Επομένως, δεν είναι σύμφωνη με την αρχή της αναλογικότητας ούτε και πρόσφορη προκειμένου να δικαιολογηθούν οι περιορισμοί στα θεμελιώδη δικαιώματά της.
                        
                     
         
      (1)  Κανονισμός (ΕΚ) 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339, σ. 1).